
                   Par atzinumu tiesību deleģēšanai Rēzeknes Tehnoloģiju akadēmijai (RTA)
piešķirt doktora zinātnisko grādu (Ph.D.) ekonomikā un uzņēmējdarbībā

Latvijas Zinātnes padome (turpmāk – Padome) ir saņēmusi Rēzeknes Tehnoloģiju akadēmijas (turpmāk – RTA) 07.12.2022. vēstuli Nr. 5.9/169 “Par atzinumu tiesību deleģēšanai Rēzeknes Tehnoloģiju akadēmijai (RTA) piešķirt doktora zinātnisko grādu (Ph.D.) ekonomikā un uzņēmējdarbībā”, kurā tiek lūgts sniegt atzinumu par RTA tiesībām piešķirt zinātnes grādu (Ph.D.) ekonomikā un uzņēmējdarbībā. RTA kopā ar Vidzemes Augstskolu un Ventspils Augstskolu īsteno akreditētu kopīgu doktora studiju programmu “Ekonomika un uzņēmējdarbība” (kods 51345). Doktora studiju programma ir licencēta 14.02.2020. (licence Nr. 04048-96) un akreditēta 13.10.2021. uz sešiem gadiem līdz 14.10.2027. (akreditācijas lapas Nr. 2021/63).
Padome atzīst, ka RTA ir izpildījusi Zinātniskās darbības likuma 11. panta (3). daļas prasību “tiek īstenota akreditēta attiecīgā doktorantūras studiju programma un šīs programmas īstenošanā iesaistīti ne mazāk par trim Latvijas Zinātnes padomes ekspertiem”.
Padome atbalsta deleģēt Rēzeknes Tehnoloģiju akadēmijai tiesības piešķirt doktora zinātnisko grādu (Ph.D.) ekonomikā un uzņēmējdarbībā.

